OpenLLM-France/wikimedia huggingface dataset:
# Mamers kantonamendua

Mamers kantonamendua Frantziako kantonamendu bat da. Sarthe departamenduan dago, Loirerria eskualdean. Guztira 46 udalerri ditu eta Mamers da bere hiriburua.

## Kanpo estekak

* Datuak: Q1726051
# Marble City Community (Oklahoma)

Marble City Community Ameriketako Estatu Batuetako erroldak esleitutako leku bat da. Sequoyah konderrian dago, Oklahoma estatuan. 420 biztanle ditu, 11,2 kilometro koadroko azaleran banatuta.

## Ikus, gainera

* Sequoyah konderria

## Kanpo estekak

* Datuak: Q2102139
# Marble (Colorado)

Marble Coloradoko herri bat da. Gunnison konderrian kokatua dago. 2010ean 131 biztanle zituen, 1,0218 kilometro koadrotan banatuta.

## Ikus, gainera

* Gunnison konderria

## Kanpo estekak

* Datuak: Q662804
* Multimedia: Marble, Colorado / Q662804
# Marble (Ipar Carolina)

Marble Ameriketako Estatu Batuetako erroldak esleitutako leku bat da. Cherokee konderrian kokatuta dago, Ipar Carolina estatuan. 278 biztanle ditu, 2,839877 kilometro koadroko azaleran banatuta.

## Ikus, gainera

* Cherokee konderria

## Kanpo estekak

* Datuak: Q5680397
* Multimedia: Marble, North Carolina / Q5680397
# Marble Arch leizeak

Marble Arch leizeak Ipar Irlandako hego-mendebaldean dagoen Fermanagheko konderriko leize famatuak dira. Florencecourt herrixkaren ondoan daude, Irlandako Errepublikarekiko mugatik hurbil.

## Egitura

Cladagh ibaiak zeharkatzen ditu barrutik eta Marble Arch izena (euskaraz "Marmolezko arkua") kareharrizko arku handi batek ematen dio. Irlandako leize luzeenak ere badira eta Britainiar uharteetako politenak izatearen fama dute.
Hiru errekak bat egiten dute leizeen barnean Cladagh ibaia eratuz eta Irlandako iturri karstiko handienetik ateratzen da ura. Leizeen barnean ibaia nabigagarria da eta bisita turistikoak egiten dira txalupetan.

## Historia

Antzinatik ezagunak izan dira leizeak eta XIX mendean dagoeneko turismogune ziren. Lehenengo esplorazio serioak ordea XX mendearen hasieran egin ziren, Ingalaterrako Yorkshire Ramblers' Club taldeak gidatuta. Egitura hidrologikoa aztertu zuten, besteak beste fluoreszeina isuri eta ibaien norabideak aztertu eta kartografiatu zituzten 1907-08an. 30 eta 60. hamarkadetan ere izan ziren esplorazio berriak.
1982an turismoarentzako egokitu zuten, pasabideak eta argi indarra ezarriz. Interpretazio zentru bat ere eraiki zen laizeen ondoan. 1985 eta 2008 artean milioi bat turistak bisitatu dutela uste da.

## Kontserbazioa

Leizearen gaineko zohikatzaren ustiaketak ia erabat kaltetu zituen leizeak, izan ere zohikatzik gabe ura filtratu eta leizeak urez betetzen baitziren sarritan uholdeak eratuz, 1989an esate baterako. Honen ondorioz zohikatzaren esplotazioa debekatu da eta berria hazteko neurriak hartu dira.

## Bisita turistikoak

Leizea martxotik irailera dago zabalik. Ibilaldiak 75 minutu irauten ditu eta pasabideetan barrena Marble Arch arkua, estalaktita eta estalagmitak eta kaltzitazko urjauziak ikus daitezke. Tartean ibaian zehar txalupan ere ibiltzen da.

## Iruditegia

* E. A. Martelen marrazkia (1895).
* 1908an eginiko mapa.
* Barnealdeko pasabidea.
* Estalaktita.

## Kanpo estekak

* Marble Arch leizeen webgunea (Ingelesez)
* Datuak: Q739118
* Multimedia: Marble Arch Caves Global Geopark / Q739118
# Marble City (Oklahoma)

Marble City Oklahomako herri bat da. Sequoyah konderrian kokatua dago. 2010ean 263 biztanle zituen, 1,05 kilometro koadrotan banatuta.

## Ikus, gainera

* Sequoyah konderria

## Kanpo estekak

* Datuak: Q1932242
# Marble Arch

Marble Arch, euskaraz Marmolezko Arkua, Erresuma Batuko Londres hiriburuan dagoen garaipen arku bat da. 1817an John Nash arkitektoak diseinatu eta eraikiarazi zuen, Buckingham jauregiaren ohorezko sarbidea izan zedin. Carrarako marmolez eraikia dago.
Hyde Parkeko Speaker's Cornerretik hurbil dago, Oxford Street kalearen mendebaldeko muturrean.
* Datuak: Q845529
* Multimedia: Marble Arch / Q845529
# Marble

Marble KDE Hezkuntza Proiektuko geomatikako aplikazio bat da, erabiltzaileari Lurra, Ilargia, Artizarra, Marte eta 3D eredu batean bistaratzeko beste planeta batzuen mapen artean aukeratzeko aukera ematen diona. Software librea da, eta GNU LGPL 2 lizentzia du eta KDEk garatu du ordenagailu eta telefono adimendunetan erabiltzeko. C++- n idatzita dago eta Qt 5 liburutegia erabiltzen du, beraz, exekutatzeko liburutegi hau onartzen duen sistema eragile bat behar da, hala nola Windows, Mac OS edo Linux.
Marblelek proposamen malgua eskaintzen du; plataforma anitzeko aplikazioa izateaz gain, oinarrizko osagaiak erraz integra daitezke beste programetan. Hardware bidezko azelerazio beharrik ez du, baina OpenGL bidez erabili daiteke. Ezaugarri garrantzitsu bat da aplikazioa oso azkar abiarazten dela, lineaz kanpoko datu minimo baina erabilgarriak (5-10 MB) baititu.
Kolaboratzaileek OpenStreetMap bezalako lineako mapetarako laguntza eta KML fitxategiak irekitzeko gaitasuna gehitu dute. Marblek trafiko-bideak trazatzeko aukera ematen du. MarbleToGo izenez ezagutzen den nabigazio modua Google Summer of Code 2010-ren barruan garatu da. Geroago partzialki berridatzi eta Marble Touch izena jarri zioten.
Geothek Marblezko aldaera bat da, estatistikak, pixelatutako mapak eta 3D ikuspegiak onartzen dituena. Ed. Hölzel Austriako argitalpen batek garatu eta erabiltzen du eskoletarako software-atlas gisa.

## Erreferentziak

* 1 2 «Introducing Marble Touch « Dennis Nienhüser» nienhueser.de.
* ↑ «Chapter 1. Introduction» docs.kde.org.
* ↑ «Worldwide and Offline Routing « Dennis Nienhüser» nienhueser.de.
* ↑ «GSoC: MarbleToGo(Navigation Mode)» siddharthgsoc.blogspot.com.
* ↑ «A look at Geothek 1.1 Digital World Atlas | blogs.kde.org» blogs.kde.org.

## Kanpo estekak

* Marble webgunea
* Marblen ezaugarriei eta etorkizunari buruzko aurkezpena
* Datuak: Q163075
* Multimedia: Marble (KDE) / Q163075
# Marble (Minnesota)

Marble Minnesotako hiri bat da. Itasca konderrian kokatua dago. 2010ean 701 biztanle zituen, 11,26 kilometro koadrotan banatuta.

## Ikus, gainera

* Itasca konderria

## Kanpo estekak

* Datuak: Q2177962
# Luzaga

Luzaga Guadalajarako udalerria da, La Serranía eskualdean dagoena.
2009ko urtarrilaren 1eko erroldaren arabera 92 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1635212
* Multimedia: Luzaga / Q1635212
# Luz del Norte Logia Agurgarria

Luz del Norte Logia Agurgarria Espainiar Logia Sinboliko Handiaren obedientziapean dagoen framazon-elkartea da, eskoziar ohikune zahar eta onartuari jarraitzen diona.

## Historia

Bigarren Errepublikaren garaian izandako logia baten izena berreskuratuz, 2005eko otsailean, Manuel Iradier Logia Agurgarriaren zenbait kidek logia eraiki zuten Bilbon.

## Kanpo estekak

* Datuak: Q12262743
# Luz Salgado

Luz Filomena Salgado Rubianes de Paredes (Lima, 1949ko uztailaren 3a) Peruko kazetaria eta politikaria da, Kongresuko presidentea izan zen 2016ko uztailaren 26tik 2017ko uztailaren 26ra arte eta Lima Metropolitanako biltzarkidea, 2011ko uztailaren 26tik.
* Datuak: Q5985016
* Multimedia: Luz Salgado / Q5985016
# Maia García

Maia García Vergniory (Getxo, Bizkaia, 1978a) bizkaitar fisikari eta ikerlaria da. Euskal Herriko Unibertsitatean Fisika Aplikatua II irakasgaiko irakasle da. Horrez gain, Donostia International Physics Centerren egiten du lan ikerlari.
2007an Gorputz anitzen eta banda-egituraren efektuak egoera elektroniko kitzikatuen zein ioi higikorren eta gainazal solidoen arteko elkarrekintzaren ondorioz izenburuko doktore-tesia defendatu zuen.
Propietate topologikoak dituzten materialak aurkitzeko metodoak ikertzen dihardu.
2017ko azaroaren 22an L’Oréal-UNESCO For Women in Science ikerkuntza sarietako bat eman zioten.

## Lanak
### Doktore-tesia

| Urtea | Izenburua | Zuzendariak | Unibertsitatea | ISBN |
| 2007 | Gorputz anitzen eta banda-egituraren efektuak egoera elektroniko kitzikatuen zein ioi higikorren eta gainazal solidoen arteko elkarrekintzaren ondorioz | Jose Maria Pitarke Pedro Miguel Etxenike | EHU | ISBN 978-84-8438-408-3 |

## Erreferentziak

* ↑ (Gaztelaniaz) Vázquez, Iraitz. (2017-07-20). «Nuestro logro ha sido desarrollar la teoría que ganó el Premio Nobel» Diario Vasco (Noiz kontsultatua: 2017-11-23).
* ↑ Garcia-Vergniory, Maia. (2007). (pdf) Gorputz anitzen eta banda-egituraren efektuak egoera elektroniko kitzikatuen zein ioi higikorren eta gainazal solidoen arteko elkarrekintzaren ondorioz. ISBN 978-84-8438-408-3..
* ↑ Euskal Herriko Unibertsitatea. (2017-07-20). Propietate topologikoak dituzten materialak aurkitzeko metodo berri bat garatu dute. (Noiz kontsultatua: 2017-11-23).
* ↑ Donostia International Physics Center. (2017-11-22). Maia García-Vergniory, DIPC eta UPV/EHUko ikertzailea, L’Oréal-UNESCO For Women in Science sariaren irabazlea. (Noiz kontsultatua: 2017-11-23).
* Datuak: Q43457311
# Maia Plisetskaia

Maia Mikhailovna Plisetskaia (errusieraz: Майя Михайловна Плисецкая; Mosku, Sobietar Batasuna, 1925eko azaroaren 20a - Munich, Alemania, 2015eko maiatzaren 2a) errusiar dantzaria izan zen.

## Biografia

1943an, Bolshoi Eskolako ballet-ikasketak bukatu zituen. Aipagarriak izan ziren Bolshoi Balletarekin egin zituen Beltxargen aintzira eta Intxaur kraskailua balletetako antzezpenak.
Herri askotan dantzatu zuen, Estatu Batuetan, Indian eta Txinan, besteak beste.
1964an, Lenin saria jaso zuen egindako lan bikainagatik.
Sobietarrak ez ziren koreografoen balletetan ere lan egin zuen, Roland Petit, Maurice Béjart eta Alberto Alonsoren balletetan, adibidez.
1975etik aurrera, Bruselako Ballet de XX$^e$ Sièclean aritu zen dantzari.
Errusiako Ballet Inperiala sortu zuen 1994an.
Plisetskaiaren lehen koreografia Ana Karenina (1972) izan zen, Tolstoiren eleberrian oinarritutako lana.
Teknika aldetik bikaina da, besoaren erabilera adierazkorra du, eta trebetasun osoz elkartzen ditu antzerkia eta dantza.
Antzezpen nagusiak hauek ditu: Bakhtxisaraiko iturria obrako Zarema, On Kixoteko Kitri, Giselle, Loti Ederreko Aurora, Harrizko Loreko Laurencia eta Beltxargen Aintzirako Odette-Odile.
2005ean, Asturiasko Printzea saria eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q460756
* Multimedia: Maya Plisetskaya / Q460756
# Maia (mitologia)

    Artikulu hau mitologiari buruzkoa da; beste esanahietarako, ikus «Maia (argipena)».
Greziar mitologian, Maia edo Maya (grezieraz Μαία), Pleiadeen artean nagusiena da, Atlas eta Pleioneren zazpi alabak zirenak. Bere ahizpak eta bera, Arkadiako Zilene mendian jaioak, batzuetan, mendiko jainkosak deituak dira. Maia, nagusiena, eta, aldi berean, ederrena eta lotsatiena zen.
Hermes jainkoari eskainitako homeroar ereserkian kontatzen denez, Maiak, jainkoen mezularia izan zuen Zeusekin Zileno mendiaren leizean. Umea erditu ondoren, Maiak, mantetan bildu eta lotara joan zen. Hermes umeak, oso azkar hazten zena, lau hankatan ihes egin zuen Tesaliarantz, non, bere lehen bizi eguneko gauean, Apoloren abereen zati bat lapurtu eta lira asmatu zuen. Maiak, ez zion Apolori sinetsi nahi izan, honek, bere abel taldea Hermesek lapurtu zuela esan zionean, eta Zeus berarekin ados zegoen. Azkenik, Apolok, abereak liragatik elkartrukatu zituen.
Maiak, Arkas umea ere hazi zuen, Heragandik babesteko, Arkasen ama zen Kalisto hartz eme bihurtu zuena.
Erromatar mitologian, bere baliokidea, Maia Maiestas da.

## Kanpo estekak

* Datuak: Q205233
* Multimedia: Maia (mythology) / Q205233
# Maia Txiburdanidze

Maia Txiburdanidze (georgieraz: მაია ჩიბურდანიძე; Kutaisi, 1961eko urtarrilaren 17a) georgiar xake jokalaria da, Nazioarteko Maisu Handia eta emakumezkoen munduko xake txapelduna 1978tik 1991ra.
1978an Emakumezkoen Munduko Xake Txapeldun titulua eskuratu zuen Nona Gaprindaxvili aurreko txapelduna garaitzean; 17 urte baino ez zituen, inoizko txapeldun gazteena, harik eta 2010ean Hou Yifanek errekor hori hautsi zuen arte. Beste lau aldiz irabazi zuen Emakumezkoen Munduko Xake Txapelketa, 1981, 1984, 1986 eta 1988an. 1991an galdu zuen txapeldun titulua Xie Jun txinatarraren aurka.
Nazioarteko Maisu Handi titulua eskuratu zuen 1984an. Hori lortzen duen bigarren emakumea da, Nona Gaprindashviliren atzetik.

## Kanpo estekak

* (Ingelesez) FIDE
* (Ingelesez) Chessgames
* Datuak: Q232720
* Multimedia: Maia Chiburdanidze / Q232720
# Maia (argipena)

Maia izenak adiera hauek ditu:
* Mesoamerikan,
** Maia zibilizazioa, K.a. 2000. urtetik Amerikako espainiar kolonizazioraino iraun zuena,
** Maia etniak,
** Maia hizkuntzak;
* Europan,
** Maia, greziar mitologiaren pleiade nagusia,
** Maia, Portoko kontzejua,
** Maià de Montcal, Gironako udalerria,
** Amaiurri batzuetan emandako izena, gaztelaniazko Mayan oin hartuz;
* Asian,
** Maia (Budaren ama)
* Espazioan:
** 66 Maia, asteroidea.
Der Biene Maja pertsonaia (Maia eta Maya idatzia segun non), euskaraz ETBk honela eman zuen:
Deitura gisa:
* Jon Maia (1972), bertsolaria.
* Jon Maya (Errenteria, 1977), dantzaria.

## Ikus, gainera

* Mahai
* Maya (argipena)
* Maja (argipena)
# Maia Iribarne

Maia Iribarne Olhagarai (Donibane Garazi, Nafarroa Beherea, 1995) euskal musikaria eta bideogilea da. Garazi eskualdeko Xofaldia Prod taldeko kidea da.

## Biografia

Ama musikaria izanik, umetatik aritu izan da musikan. Zazpi urterekin Donibane Garazitik Baionara joaten zen astero musika kontserbatoriora, biolina ikastera. Ikus-entzunezkoetara ere txikitatik gerturatu zen, aitak aunitz grabatzen zuen etxean, eta horrek erakarri zuen Maia.
18 urterekin Ikus-entzunezko Komunikazioa ikasi zuen HUHEZIn, Aretxabaletan (Gipuzkoa). Ondoren dokumentalgintzan formatu da Ardèchen (Frantzia).

## Musika
### Habia

Ipar Euskal Herriko kideak dituen folk musika taldea da, 2020. urtean sortu zena.

## Bideogintza
### Busti

Kanaldude herri telebistan sortutako Busti saioko parte izan zen. Saioak Argia saria irabazi zuen.

### Bañolet

Sortzaile nafartar gazteak, Paxkal Irigoyenekin batera, Bañolet ikus-entzunezkoa sortu zuen 2021ean. Proiektuak Durangoko Azokak esleitzen duen Sormen Beka irabazi zuen 2020an. Filmaren zuzendaritzan aritzeaz gain, musika ere sortzen aritu zen, Bañolet kantuz diskoa osatzeko.

## Sariak

* Argia saria - Busti (2017, Kanaldude).
* Durangoko Azokaren Sormen Beka - Bañolet (2020, Xofaldia Prod).

## Erreferentziak

* ↑ «Maia Iribarne-Olhagarai» EKE (Noiz kontsultatua: 2023-03-08).
* ↑ Madariaga, Ainize. ««Kantu guziak biltzen dira askatasun egarrian»» Berria (Noiz kontsultatua: 2023-03-08).
* ↑ «Habia» www.badok.eus (Noiz kontsultatua: 2023-03-08).
* ↑ «Busti» kanaldude.eus (Noiz kontsultatua: 2023-03-08).
* ↑ Madariaga, Ainize. ««Gizarte koreografiak karikaturizatu nahi ditugu»» Berria (Noiz kontsultatua: 2023-03-08).
* ↑ «Busti webTB (2. saioa)» Argia (Noiz kontsultatua: 2023-03-08).
* ↑ «Ikusi Bañolet Durangoko Azokaren Sormen Beka irabazi duen sailaren lehen irudiak» EITB 2020-12-06 (Noiz kontsultatua: 2023-03-08).

## Ikus, gainera

* Habia (musika taldea).
* Bañolet

## Kanpo estekak

* Busti Kanalduden.
* Habia Badok-en.
* Datuak: Q117018066
# Maia Parnas

Maia Ivanovna Parnas (errusieraz: Майя Ивановна Парнас; Tiraspol, Moldaviako SES, Sobietar Batasuna, 1974ko maiatzaren 15a) transnistriar politikaria da. Transnistriako bitarteko lehen ministroa izan zen bi alditan, bietan Tatiana Turanskaiaren ordez: 2015eko urriaren 13tik 2015eko azaroaren 30era eta 2015eko abenduaren 2tik 2015eko abenduaren 23ra.

## Kanpo estekak

* Datuak: Q4345614
* Multimedia: Maya Parnas / Q4345614
# Maia (Portugal)

    Artikulu hau Portugalgo herriari buruzkoa da; beste esanahietarako, ikus «Calvados (argipena)».
Maia Portugalgo Portoko barrutian dagoen kontzejua da.

## Banaketa administratiboa
### Fregesiak

* Águas Santas
* Barca
* Folgosa
* Gemunde
* Gondim
* Gueifães
* Maia
* Milheirós
* Moreira
* Nogueira
* Pedrouços
* Santa Maria de Avioso
* São Pedro de Avioso
* São Pedro Fins
* Silva Escura
* Vermoim
* Vila Nova da Telha

## Demografia

Biztanleriaren bilakaera (1849 – 2011) :
| 1849 | 1900 | 1930 | 1960 | 1981 | 1991 | 2001 | 2011 |
| 16.539 | 20.367 | 29.536 | 53.643 | 81.679 | 93.151 | 120.111 | 135.306 |

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Udalaren webgunea.
* Datuak: Q990403
* Multimedia: Maia (Portugal) / Q990403
# Maia Sandu

Maia Sandu (Risipeni, Moldavia, 1972ko maiatzaren 24a) moldaviar politikaria eta ekonomialaria da. Moldaviako lehen ministroa izan zen 2019ko ekainaren 8a eta urte bereko azaroaren 14a bitartean, zentsura mozio batek agintetik kendu zuen arte. Aurretik, Moldaviako Hezkuntza ministroa izan zen 2012 eta 2015 bitartean.
2016an presidentetzarako hauteskundeetan bere burua hautagai aurkeztu zuen plataforma europazale baten baitan. Bozen bigarren itzulira pasa bazen ere, ez zituen hauteskundeok irabazi. 2020ko Molvadiako presidentetzarako hauteskundeetan bere burua berriro ere aurkeztu zuen presidentegai, bozen lehen itzuliko hautagairik bozkatuena izanik, % 36,1-eko babesarekin.

## Erreferentziak

* ↑ Berasategi Otamendi, Gorka. (2020-11-03). «Moldaviak bigarren itzulian erabakiko du» Berria (Noiz kontsultatua: 2020-11-03).
* Datuak: Q15071069
* Multimedia: Maia Sandu / Q15071069
# Margarita Comas Camps

Margarita Comas Camps (Alaior, Menorca, Balear Uharteak, 1892ko azaroaren 25a – Exeter, Erresuma Batua, 1972ko abuztuaren 28a) maistra izan zen,Institución Libre de Enseñanza erakundeari lotua eta Sexuen hezkidetza idatzi zuena.

## Biografia

Pedagogo gisa, Espainian Zientzien didaktika sartzeagatik eta emakumeen eta gizonen homologazioa esparru akademikoan egindako lanagatik nabarmendu zen.
Natur Zientzietan lizentziatua eta doktoregoa (Espainian titulu horiek lortu zituen lehen emakumeetako bat), Frantziako eta Ingalaterrako ikastetxeak bisitatu zituen eta graduondoko ikasketak egin zituen Parisko Unibertsitateko Zientzia Fakultatean eta Londresko Unibertsitateko Bedford College-n.Hainbat Eskola Normaletako eta Bartzelonako Unibertsitateko irakasle gisa aritu zen, Britainia Handira erbesteratu zen arte.
Sexuen hezkidetza funtsezko obra da, non gizonen eta emakumeen arteko hezkuntza-desberdintasunekin amaitzeko beharra aldarrikatzen den. Londresen egon zen bitartean Ikasketak Zabaltzeko Batzordera bidali zituen eskuz idatzitako memorietan zientzien irakaskuntzak nolakoa izan beharko lukeen azaldu zuen. Printzipio horiek zehaztasun handiagoz garatu zituen Lorenzo Luzuriagak zuzendutako Pedagogia Aldizkarian geroago argitaratutako artikuluetan.

## Erreferentziak

* ↑ Pedagogos españoles del siglo XX
* Datuak: Q9028796
# Margarita Eskoziakoa

Margarita Eskoziakoa edo Margarita, Norvegiako dontzeila (Eskoziako gaeleraz: Mairead à Nirribhidh) (Tønsberg, Norvegia, 1283ko apirilaren 9a - St Margaret's Hope, Orkadak, 1290eko irailaren 26a) Eskoziako Erresumako erregina izan zen, garai hartan Alba erresuma izenaz ezagutzen zena.

## Biografia

Alexandro III.aren semeak bera baino lehenago hil ziren. Aurrez Margarita alaba Erik II.a Norvegiakoarekin ezkondu zuen eta hauek Margarita alaba izan zuten 1283an, eta erditzerakoan hil zen ama. Ondorioz Alexandro hil zenean biloba Margarita bihurtu zen oinordeko, hiru urte baino ez zituela. Dunkeld etxea amaitua zen eta Erik II.aren Fairhair etxekoa zen Margarita.
Egoera honetan Eskoziako nobleak bi alderditan banatu ziren, Bruce etxea Norvegiarren alde eta Balliol etxea Ingalaterraren alde. Eduardo I.a Ingalaterrakoak aukera baliatu nahi izan zuen bere seme Eduardo Margaritarekin ezkontzeko eta beraz Eskozia bereganatzeko. Erik II.ak proposamena onartu zuen eta Margarita Eskoziara bidali zuen. 1290an iritsi zen Orkadetara, St Margaret's Hope (Santa Margaritaren Esperantza) izeneko herrira, baina itsasontzian gaixotu eta irailaren 26an hil zen ezkondu gabe. Koroatua ere ez zen izan, horregatik bere erregetza zalantzan jartzen da.
Hurrengo bi urtetan ez zen erregerik izan eta Eskoziako zaindariak izan ziren Eskozia gobernatzearen ardura hartu zutenak.
* Datuak: Q229159
* Multimedia: Margaret the Maid of Norway / Q229159
# Margarita Foixkoa

    Artikulu hau Leonor I.a Nafarroakoaren alabari buruzkoa da; beste esanahietarako, ikus «Margarita Nafarroakoa».
Margarita Foixkoa (?, 1453 – Nantes, 1486ko maiatzaren 15a) Nafarroako Erresumako infanta izan zen. Aita Gaston IV.a Foixkoa, ama Leonor I.a Nafarroakoa eta anai nagusia Gaston Vianako printzea izan zituen.

## Biografia

1471ko ekainaren 27an Clissonen Bretainiako dukea zen Frantzisko ezkondu eta bi alaba izan zituzten:
* Ana (1477-1514), Bretainiako dukesa (1488-1514) eta Frantziako erregina (1491-1498 eta 1499-1514) Karlos VIII.a eta Luis XII.a ezkondu zituelako.
* Elisabet (1478-1490)
Zuhaitz genealogikoa :
Charles Orlando, Dauphin of France
Charles de France
Joanes I.a Foixkoa
Gaston IV.a Foixkoa
François de France
Jeanne Ire d'Albret
Ana Bretainiakoa
Margarita Foixkoa
Anne de France
Joanes II.a Aragoikoa
Isabeau of Brittany
Leonor I.a Nafarroakoa
Klaudia Frantziakoa
Zuria I.a Nafarroakoa
Renee of France :

## Erreferentziak

* ↑ Aubert de la Chenaye Desbois, François Alexandre. (1773). Dictionnaire de la noblesse de France. Paris.

## Kanpo estekak

* Datuak: Q1002546
* Multimedia: Margaret of Foix / Q1002546
# Margarita Hungariakoa

Santa Margarita Hungariakoa printzesa (1242ko urtarrilak 27 - 1271ko urtarrilak 18) Predikarien Ordenako moja izan zen. Béla IV.a Hungariakoa eta Maria Laskarinaren alaba zen, Nizeako printzesa, eta Europa mongoliarrek inbaditua zen bitartean jaio zen.

## Erreferentziak

* ↑ "Klis –vrata Dalmacije" [Klis – A gateway to Dalmatia] (PDF). Građevinar (in Croatian). Zagreb: Croatian Society of Civil Engineers. 53 (9): 605–611. September 2001. ISSN 0350-2465. Archived from the original (PDF) on 2011-07-18. Retrieved 2009-12-17.
* Datuak: Q232031
* Multimedia: Saint Margaret of Hungary / Q232031
# Margarita I.a Danimarkakoa

Margarita I.a Danimarkakoa (Søborg Gaztelua, 1353ko martxoaren 15a - Itsasontzi batean Flensburgeko kaian, 1412ko urriaren 28a) Danimarkako, Norvegiako eta Suediako erregina izan zen. "Iparraldeko Semiramis" bezala ezagutzen da. Valdemar IV.a Danimarkakoaren alaba izan zen. Haakon VI.a Norvegiakoarekin ezkondu zen eta seme bat izan zuten, Olaf II.a Danimarkakoa, bera baino lehenago hil zena. Kalmarko Batasuna sortu zuen eta Danimarkako, Norvegiako eta Suediako erresumak bildu zituen Hansako boterearen aurka lehiatzeko. Erik Pomeraniakoa izan zen bere oinordekoa.
Zuhaitz genealogikoa :
Kristobal II.a Danimarkakoa
Valdemar IV.a Danimarkakoa
Euphemia of Pomerania
Margarita I.a Danimarkakoa
Olaf II.a Danimarkakoa
Eric II, Duke of Schleswig
Helvig of Schleswig
Adelaide of Holstein-Rendsburg :

## Kanpo estekak

* Datuak: Q202266
* Multimedia: Margaret I of Denmark / Q202266